Татар мәктәбенең 11 нче сыйныфы өчен
татар теленнән олимпиада биремнәре
 (2008-2009 уку елы)

1. Җөмләләргә морфологик-синтаксик анализ ясагыз.
1) Сал да мине ап-ак биләвеңә
    Бишек җыры җырла, карурман! (Р. Вәлиев)
2) Сәләтлеләр күтәрә алмаган илне сәләтсезләр күтәрәмгә калдыра. (М. Галиев)
3) Яшьлек барын да аз гына бизәбрәк күрсәтергә ярата. (Р. Вәлиев)
2. Кирәк урынга тиешле тыныш билгеләрен куегыз.
1) Әни өмәче кызларны сыйларга дип каз итеннән үпкә бавырыннан мул итеп аш белән бәлеш пешергән (Г. Бәширов)
2) Бу яшеллекләр бу сулар бу зәңгәр күкләр һәммәсе дә кешенең тормышын ямьләү өчен генә яратылгандыр (Ф. Садриев)

3) “Хромка” дип аталган бу нәрсәкәй заманында ягъни сугышка кадәр төнге урамнарның тынычлыгын алган гармун иде (Р. Низами)
3. Бирелгән җөмләләрдән сүзтезмәләрне аерып чыгарыгыз.
1) Ак шомыртлар куанышып
    Чакырдылар ак туйга. (Ә. Гадел)
2) Исем ул – синең тормыш юлыңнан күтәреп барган үз байрагың. (М. Юныс)
3) Яратмаган кеше белән яраткан эшне дә эшләп булмый. (Ш. Галиев)
4. Катлаулы кушма җөмләләрдәге гади җөмләләрнең чиген билгеләгез, иярчен җөмләләрнең мәгънәсе һәм төзелеше ягыннан төрен билгеләгез.
1) Килсә, мин, сез палатага кереп җиткәнче, аннан сөенеч алам. (В.Нуриев)
2) Син булмасаң белмәс идем
    Игелек бар диеп җирдә. (Ш. Җиһангирова)
3) Беләм: бары син булганда гына,
     Җаным туя назга. (Ш. Җиһангирова)
